**Образац 1**

|  |
| --- |
|  |

 У циљу спречавања сукоба интереса, сходно одредбама чл. 25, 25а, 26, 28, 29, 30, 30а, 30б и 31.Закона о државним службеницима („Службени гласник РС“, бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14, 94/17, 95/18, 157/20 и 142/22), као и Кодекса понашања државних службеника („Службени гласник РС“, бр. 29/08, 30/15, 20/18, 42/18, 80/19 и 32/20)

ја \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме државног службеника у Министарству информисања и телекомуникација )

**И З Ј А В Љ У Ј Е М**

 **I** Да сам упознат са забранама и ограничењима прописаним Законом о државним службеницима, која се односе на **сукоб интереса**, и то:

 **1.** Сукоб интереса, у смислу овог Закона, је ситуација у којој државни службеник има приватни интерес који утиче, може да утиче или изгледа као да утиче на његово поступање у обављању послова његовог радног места, на начин који угрожава јавни интерес.

 Приватни интерес државног службеника је било каква корист или погодност за државног службеника или са њиме повезано лице.

 Државни службеник дужан је да предузме све што је у његовој могућности како би избегао било какву ситуацију сукоба интереса, а ако се таква ситуација није могла избећи, примењују се одредбе закона о управљању сукобом интереса.

 На одређивање круга повезаних лица, у смислу одредби овог закона о спречавању сукоба интереса, примењују се прописи којима се уређује спречавање сукоба интереса при вршењу јавних функција. **(члан 25).**

 Сходно наведеном члану Закона, **„повезано лице“** је супружник или ванбрачни партнер, родитељ или усвојитељ, дете или усвојеник државног службеника, крвни сродник у правој линији, односно у побочној линији закључно са другим степеном сродства, као и свако друго физичко или правно лице које се према другим основама или околностима може оправдано сматрати интересно повезаним са државнм службеником.

 **2**. Државни службеник и са њим повезана лица не смеју тражити, нити примити ствар, право, услугу или било какву другу корист дату или учињену без одговарајуће накнаде (у даљем тексту: поклон) за себе или повезана лица, а који утичу, могу утицати или се чини да утичу на непристрасно или професионално обављање дужности, односно који се могу сматрати наградом у вези са вршењем његових дужности, изузев пригодног поклона мање вредности.

 Пригодни поклон, у смислу става 1. овог члана, је поклон који се прима у приликама када се протоколарно или традиционално размењују поклони, а који ни тада не може бити у новцу или хартијама од вредности.

 Државни службеник дужан је да о поклону у вези са обављањем своје дужности обавести државни орган у којем је запослен најкасније наредног радног дана од дана пријема поклона, а државни орган дужан је да води евиденцију о свим поклонима које су примили државни службеници.

 На садржину обавештења о примљеном поклону и евиденције о поклонима, као и на начин утврђивања вредности и висине поклона чији је пријем дозвољен сходно се примењују одредбе закона којим се уређује спречавање сукоба интереса при вршењу јавних функција**. (члан 25 а).**

 **3.** Државни службеник може, уз писмену сагласност руководиоца, ван радног времена да ради за другог послодавца ако додатни рад није забрањен посебним законом или другим прописом, ако не ствара могућност сукоба интереса или не утиче на непристрасност рада државног службеника.

 Руководилац o давању писане сагласности из става 1. овог члана одлучује у року од три дана од дана достављања захтева државног службеника за добијање сагласности.

 Кад државним органом руководи државни службеник, о давању сагласности за његов додатни рад и о забрани додатног рада одлучује државни орган или тело надлежно за његово постављење у року од 10 дана од дана достављања захтева државног службеника

 Сагласност руководиоца није потребна за додатни научноистраживачки рад, објављивање ауторских дела и рад у културно-уметничким, хуманитарним, спортским и сличним удружењима, али је државни службеник дужан да о додатном раду обавести руководиоца наредног радног дана од дана почетка обављања додатног рада

 Руководилац може забранити рад из става 4. овог члана ако се њиме онемогућава или отежава рад државног службеника, штети угледу државног органа, односно ствара могућност сукоба интереса или утиче на непристрасност рада државног службеника.

 Државни орган води евиденцију о додатном раду државних службеника и писаним сагласностима из става 1. овог члана. **(члан 26).**

 **4.** Државни службеник не сме да оснује привредно друштво, јавну службу, нити да се бави предузетништвом.

 На пренос управљачких права у привредном субјекту на друго лице примењују се прописи којима се уређује спречавање сукоба интереса при вршењу јавних функција.

 Државни службеник дужан је да податке о лицу на које је пренео управљачка права и доказе о њиховом преносу достави руководиоцу, а државни службеник који је на положају Агенцији за борбу против корупције која је дужна да о томе податке објави на својој интернет презентацији.(**члан 28);**

 **5.** Државни службеник не сме бити директор, заменик или помоћник директора правног лица, а члан управног одбора, наџорног одбора или другог органа управљања правног лица може бити једино ако га именује Влада или други државни орган.

 Државни службеник може да буде члан органа удружења.

 Државни службеник је дужан да обавести руководиоца о чланству у органима правних лица, односно удружења у року од пет дана од дана именовања у орган.

Државни орган води евиденцију о чланству државних службеника у органима из ст. 1. и 2. овог члана. **(члан 29).**

 **6.** Државни службеник дужан је да одмах по сазнању, а најкасније првог наредног радног дана писмено пријави непосредном руководиоцу постојање приватног интереса у вези са обављањем одређених послова, односно однос зависности у вези са обављањем одређених послова са удружењем у чијем органу је члан и да се уздржи од даљих активности које могу угрозити јавни интерес, док руководилац не одреди другог државног службеника који ће обављати те послове.

 Сматраће се да приватни интерес из става 1. овог члана нарочито постоји ако државни службеник учествује у пословима надзора или контроле, односно у другим пословима у којима се одлучује о правима и обавезама правних лица или предузетника код којих државни службеник обавља додатни рад или је обављао додатни рад у периоду од две године пре вршења надзора или контроле, односно одлучивања.

 Ако непосредни руководилац сматра да не постоји oднос зависности или приватни интерес из става 1. овог члана који оправдава изузимање државног службеника из обављања одређених послова, дужан је да о томе обавести државног службеника у року од три дана од дана пријема пријаве из става 1. овог члана, након чега државни службеник наставља рад на тим пословима.

 Кад државним органом руководи државни службеник, он о интересу писмено обавештава државни орган или тело надлежно за његово постављење.

 Тиме се не дира у правила о изузећу прописана законом којим се уређује општи управни поступак. **(члан 30)**

 Ако државни службеник има сумњу у погледу тога да ли постоји сукоб интереса или могућност прихватања поклона дужан је да o томе у року од три дана писмено затражи мишљење руководиоца, а руководилац је дужан да државном службенику достави писмени одговор у року од пет дана од дана пријема захтева за мишљење **(члан 30 а).**

 Државни орган објављује годишњи извештај о управљању сукобом интереса у државном органу **(члан 30 б).**

 **7.** На државне службенике **на положају** примењују се закони и други прописи којима се уређује спречавање сукоба интереса при вршењу јавних функција, али и одредбе овог закона о додатном раду и забрани оснивања привредног друштва, јавне службе и бављења предузетништвом **(члан 31).**

 **II** Да сам упознат са одредбама **Кодекса понашања државних службеника**, а посебно онима које имају за циљ законитост и непристрасност у раду, остваривање јавног интереса и спречавање сукоба интереса, и то:

 **1**.Државни службеник је дужан да у свом раду једнако прoфесиoнално и непристрасно приступа свим странкама, да не даје приоритет било коме из било којих разлога, сем професионалних.

 Државни службеник не сме својим понашањем, поступцима или речима да подстиче странке на давање, тј. да им ставља до знања да очекује било коју корист, односно не сме да предузима било које радње и поступке који би га довели у зависан положај или у обавезу да врати услугу неком физичком или правном лицу**. (члан 4).**

 **2**. Државни службеник је дужан да при доношењу одлука поступа тако да свакој странци омогући да што лакше заштити и оствари своја права и правне интересе, водећи притом рачуна да то не буде на штету јавног интереса.

 Државни службеник је дужан да води рачуна о јавном интересу при вршењу дискреционих овлашћења и да поступа у границама законом датог овлашћења и сагласно циљу због кога је овлашћење дато.(**члан 6).**

 **3**.У вршењу својих послова државни службеник не сме да дозволи да његов приватни интерес дође у сукоб с јавним интересом.

 Он је дужан да води рачуна о стварном или могућем сукобу интереса и предузме мере предвиђене законом ради избегавања сукоба интереса **(члан 7).**

 **4**.Државни службеник не сме да прими поклон, нити било какву услугу или другу корист за себе или друга лица у вршењу своје дужности, осим протоколарног или пригодног поклона мање вредности сагласно прописима којима се уређује спречавање сукоба интереса при вршењу јавних функција.

 Уколико је државном службенику понуђен поклон или нека друга корист дужан је да поклон или другу корист одбије, односно уручен поклон врати, да предузме радње ради идентификације лица и уколико је могуће пронађе сведоке и да одмах, а најкасније у року од 24 сати, о томе сачини службену забелешку и обавести непосредно претпостављеног.

 Ако је државни службеник у недоумици да ли се понуђени поклон може сматрати пригодним поклоном мање вредности дужан је да о томе затражи мишљење од непосредно претпостављеног **(члан 9).**

 **III** Да сам упознат да поступање супротно наведеним одредбама Закона о државним службеницима, представља **тежу повреду дужности** из радног односа (члан 109. Закона о државним службеницима), као и да поступање супротно одредбама Кодекса понашања државних службеника представља лакшу повреду радне дужности, осим ако је законом одређено као тежа повреда радне дужности (члан 2. Кодекса).

 У \_\_\_Београду\_\_\_\_\_\_\_\_\_\_\_\_\_\_\_\_\_\_\_\_\_дана\_\_\_.\_\_\_\_\_\_\_\_\_\_\_\_\_ године.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (потпис државног службеника)

 **Образац 2**

 У циљу спречавања сукоба интереса, сходно одредбама чл. 28. и 29. Закона о државним службеницима („Службени гласник РС“, бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14, 94/17, 95/18, 157/20 и 142/22), које се односе на забрану оснивања привредних друштава, јавних служби и бављење предузетништвом, као и на ограничење чланства у органима правног лица, под материјалном и кривичном одговорношћу

**И З Ј А В Љ У Ј Е М**

да ја \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме државног службеника у Министарству информисања и телекомуникација)

**1. нисам основао привредно друштво, јавну службу, нити се бавим предузетништвом;**

**2. дужан сам да своја управљачка права у привредном субјекту (осим ако су удео или акције у привредном друштву мањи од 3%) пренесем на друго физичко или правно лице**, као и да руководиоцу доставимподатке о лицу на које сам пренео управљачка права и доказе о њиховом преносу (државни службеник који је на положају доставља наведене податке и доказе Агенцији за спречавање корупције, која је дужна да о томе податке објави на својој интернет презентацији);

**3. нисам директор, заменик или помоћник директора правног лица;**

**4. нисам члан управног одбора, надзорног одбора нити другог органа управљања правног лица**.

(Ако је државног службеника за члана управног одбора, надзорног одбора или другог органа управљања правног лица **именовала Влада или други државни орган** према посебном пропису, то обавезно навести у напомени\*).

**5. дужан сам обавестити руководиоца о чланству у органима правних лица, односно удружења у року од пет дана од дана именовања у орган.**

 У \_\_\_Београду\_\_\_\_\_\_\_\_\_\_\_\_\_\_\_\_\_\_\_\_\_ дана \_\_\_.\_\_\_\_\_\_\_\_\_\_\_\_\_\_\_ године.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (потпис државног службеника)

 **Напомена\*:**